Rigters 19 en 20 - www.bybelkennis.co.za
by Mitch Kalp · Published 05/11/2009 · Updated 28/09/2014
Rigters 19 en 20 – Marius Nel
Theo Visser vra:
Rigters 19 en 20 is vir my een van die moeilikste gedeeltes om te verklaar. Dit is vir my asof alles wat ŉ mens glo omtrent God se goedheid en genade omver gewerp word. Die ou man in Gibea toon absoluut geen liefde teenoor sy dogter , en die Leviet nog minder oor sy vrou. Dit is so asof God dit goedkeur , miskien te sterk vertel , maar ons lees nie dat God hulle aanspreek daaroor nie. Die aanvalle op Gibea is net so onvoorspelbaar . God gee hulle toestemming om aan te val , maar twee keer word hulle oorwin , 40 000 manne aan hulle kant val . Hoe verklaar mens dit ? God gee toestemming , maar hulle verloor met groot verlies aan menselewens.
Wat belangrik is om dié gedeelte te verstaan, is dat dit grafies iets probeer demonstreer. Ja, dis ŉ aaklige storie. Dit gaan egter daaroor om te demonstreer hoe godsdienstige afgodery in Israel begin floreer Die verhale vertel van brutale stamoorloë en die brutale misbruik van ‘n byvrou, waaruit Israel se godsdienstige kompromis en sosiale barbarisme duidelik word. Die twee narratiewe word omraam deur 17:6 en 21:25, wat dui op wanorde in ‘n samelewing sodat die aanstelling van ‘n koning geregverdig kan word. 17: 6Israel het nog nie in daardie tyd ‘n koning gehad nie. Elkeen het gemaak soos hy wou; 21: 25In daardie tyd het Israel nog nie ‘n koning gehad nie. Elkeen het gemaak soos dit vir hom reg was.
Hoop dit help jou!
Laaste 7 Dae: 6,482
Laaste 30 Dae: 23,758
Laaste 365 Dae: 329,790